Administratívne členenie Ukrajiny

Toto je článok o administratívnom členení Ukrajiny.

Územie Ukrajiny sa delí nasledovne (odhora dole):
 najvyššia úroveň:
Krymská autonómna republika (Автономна Республіка Крим) 
oblasti (область)
mestá so špeciálnym statusom (iný preklad: mestá s osobitným postavením; містo зі спеціальним статусом) – t. j. Kyjev a Sevastopoľ 
 stredná úroveň:
rajóny (район), sú obdobou okresov
mestá oblastného významu (містo обласного значення), nazývané aj mestá oblastného podriadenia (містo обласного підпорядкування) (v prípade autonómnej republiky ide o mestá republikového významu / mestá podriadené republike)
 spodná úroveň:
mestá rajónového významu (містo районного значення), nazývané aj mesto rajónového podriadenia (місто районного підпорядкування)
sídliská (селище) v širšom zmysle:
sídliská mestského typu (iný preklad: sídla mestského typu; селище міського типу)
sídliská v užšom zmysle (iný preklad: osady; селище)
dediny (iný preklad: selá; село)

Špeciálne postavenie majú rajóny v mestách (райони у містах).

Okrem toho existujú:
sídliskové rady
vidiecke rady

Špeciálne označenia:
Krym, oblasti, mestá so špeciálnym statusom a rajóny sa označujú ako regióny (регіони). Naopak mestá a sídliská v širšom zmysle sa označujú ako obce (iný preklad: sídla; населений пункт – doslova "osídlené miesto").
Dediny a sídliská v užšom zmysle sa označujú ako vidiecke obce (iný preklad: vidiecke sídla; сільський населений пункт – doslova "vidiecke osídlené miesto").

Oblasti a rajóny sú jednotky štátnej územnej správy, zatiaľ čo obce (mestá, sídliská a dediny) sú samosprávne jednotky. Zvláštne postavenie majú v tejto súvislosti Krymská autonómna republika (územná autonómia) a rajóny v mestách (prechod medzi štátnou správou a samosprávou).

Poznámky 
  Od 18. marca 2014 Rusko považuje Krym za svoje územie a vykonáva nad ním zvrchovanosť, hoci Ukrajina ani medzinárodné spoločenstvo zabranie Krymu neuznali.
  Od 18. marca 2014 považuje Rusko za svoje územie aj mesto Sevastopoľ. Ani toto zabranie územia neuznáva Ukrajina a medzinárodné spoločenstvo.

Externé odkazy 
 http://apelyacia.org.ua/content/1-ponyattya-teritorialnogo-ustroyu-ukrayini-sistema-administrativno-teritorialnogo-ustroyu 
 http://gska2.rada.gov.ua/pls/z7502/a002
 http://www.ukrstat.gov.ua/operativ/operativ2011/ds/ator/ator2011_r.htm
 http://zakon2.rada.gov.ua/laws/show/254%D0%BA/96-%D0%B2%D1%80/page3